CELEX: 62014TN0316
Language: hr
Date: 2014-05-01 00:00:00
Title: Predmet T-316/14: Tužba podnesena 1. svibnja 2014. – PKK protiv Vijeća

28.7.2014   
            
            
               HR
            
            
               Službeni list Europske unije
            
            
               C 245/22
            
         Tužba podnesena 1. svibnja 2014. – PKK protiv Vijeća
   (Predmet T-316/14)
   2014/C 245/30
   Jezik postupka: engleski
   
      Stranke
   
   
      Tužitelj: Radnička stranka Kurdistana (PKK) (zastupnici: A. van Eik, T. Buruma i M. Wijngaarden, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu uredbu Vijeća (EU) br. 125/2014 (1) utoliko što se odnosi na PKK (također poznata kao KADEK, također poznata kao Kongra-GEL);
            
         
               —
            
            
               utvrdi da Uredba Vijeća (EZ) br. 2580/2001 (2) nije primjenjiva na PKK (također poznata kao KADEK, također poznata kao Kongra-GEL);
            
         
               —
            
            
               podredno, utvrdi da je potrebna blaža mjera od stalne uvrštenosti na popis;
            
         
               —
            
            
               dodijeli tužitelju naknadu troškova s kamatama.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe osam tužbenih razloga.
   
               1.
            
            
               Prvi tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK i/ili da Uredba Vijeća (EZ) br. 2580/2001 nije primjenjiva zbog nepoštivanja pravila o oružanim sukobima.
            
         
               2.
            
            
               Drugi tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK s obzirom na to da se PKK ne može smatrati „terorističkom organizacijom” u smislu članka 1. stavka 3. Zajedničkog stajališta Vijeća 2001/931/ZVSP (3).
            
         
               3.
            
            
               Treći tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK jer nadležno tijelo nije donijelo nikakvu odluku, što zahtijeva članak 1. stavak 4. Zajedničkog stajališta Vijeća 2001/931/ZVSP.
            
         
               4.
            
            
               Četiri tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK jer se odluka djelomično temelji na informacijama dobivenim mučenjem ili zlostavljanjem, time ne poštujući temeljna prava i načela te ne promičući njihovu primjenu sukladno članku 51. Povelje o temeljnim pravima.
            
         
               5.
            
            
               Peti tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK jer Vijeće nije provelo odgovarajuće preispitivanje kao što zahtijeva članak 1. stavak 6. Zajedničkog stajališta Vijeća 2001/931/ZVSP.
            
         
               6.
            
            
               Šesti tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK jer odluka ne udovoljava uvjetima proporcionalnosti i supsidijarnosti.
            
         
               7.
            
            
               Sedmi tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK jer ne ispunjava obvezu obrazlaganja u skladu s člankom 296. UFEU-a.
            
         
               8.
            
            
               Osmi tužbeni razlog, kojim se tvrdi da je Provedbena uredba Vijeća (EU) br. 125/2014 ništetna utoliko što se odnosi na PKK jer povređuje pravo PKK-a na obranu i njegovo pravo na učinkovitu sudsku zaštitu.
            
         
      (1)  Provedbena uredba Vijeća (EU) br. 125/2014 od 10. veljače 2014. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) br. 714/2013
   
      (2)  Uredba Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma
   
      (3)  Zajedničko stajalište Vijeća od 27. prosinca 2001. o primjeni posebnih mjera u borbi protiv terorizma